Passiespele Junie 2020: Hoogtepunte van Europa
Passiespele Junie 2020, Hoogtepunte van Europa
In 2020 vind die Passiespele weer plaas in Oberammergau.
(Dit vind slegs elke tien jaar plaas.)
Opvoerings begin op 16 Mei 2020. Tot 4 Oktober 2020 vind opvoerings
elke Dinsdag, Donderdag, Vrydag, Saterdag en Sondag plaas.
WINSKOOPTOERE beplan drie verskillende toere
wat toerlede ook na die Passiespele sal neem:
21 Junie 2020 – 4 Julie 2020
Hierdie toer is uitgestel. Nuwe datums volg binnekort.
Dag 1 – Sondag 21 Junie 2020
Ons Passiespele toergroep kom bymekaar op OR Tambo Lughawe. Ons vertrek dan na Europa. (Ons geniet etes en drankies tydens die vlugte.)
Dag 2 – Maandag 22 Junie 2020
Ons Passiespele toergroep land met groot opwinding op Venesië Lughawe. Hier wag ons Passiespele luuksebus vir ons by die lughawe. (Ons ry die volle tydperk met hierdie bus.)
Ons ry eerstens na die pragtige antieke stad Verona – vandag 'n Wêrelderfenisgebied. Hier is die beroemde Romeinse arena uit die eerste eeu – wat 'n gesig om te sien! In hierdie Arena word steeds konserte voor 15,000 mense op 'n keer gehou. Ons gaan ook die eeue-oue stadsmure te siene kry en die Ponte Pietra-brug wat reeds in die jaar 100 vC gebou is! Vanaand eet ons Passiespele toergroep almal gesellig saam in 'n aangename restaurant naby ons hotel. Ons slaap twee nagte in 'n gerieflike hotel in Verona.
Dag 3 – Dinsdag 23 Junie 2020
Vandag besoek ons Passiespele toergroep die wonderstad op water, Venesië! Ons geniet 'n heerlike vaart met die boot na die Ou Stad. Dan geniet ons 'n stadstoer wat spesiaal deur 'n plaaslike gids vir ons Passiespele toergroep gereël is. (Aan elke toerlid word oorfoontjies beskikbaar gestel sodat die almal die gids ewe goed kan hoor.)
Ons stadstoer word afgesluit met 'n wonderlike demonstrasie deur 'n meesterlike glasblaser. Daarna kan almal op hulle eie die stad verder verken. Ons vaar eers 17:00 weer met ons boot terug na ons bus. Wat 'n genoeglike dag!
Ons eet vanaand in 'n ander oulike restaurant in Verona gesellig saam. Ons slaap weer in dieselfde hotel in Verona.
Dag 4 – Woensdag 24 Junie 2020
Ons ry na ontbyt na die unieke vakansiedorpie Sirmione, aan die Garda Meer. Hier het ons almal vrye tyd om rustig deur die interessante dorpie te loop en die antieke kasteel te besigtig.
Van Sirmione af vertrek ons na Trento. Hierdie pragtige stad met sy kasteel lê aan die Adige rivier.
Na 'n aangename tydjie in die stad, ry ons dan na ons hotel in Pergine Valsugana. Ons gaan eet vanaand in 'n restaurant langs die Caldonazzo Meer daar naby.
Dag 5 - Donderdag 25 Junie 2020
Ons vertrek vanoggend na die hoofstad van die Tirool Innsbruck. Hier geniet ons vrye tyd om sorgvry rond te loop. Hierna ry ons na Seefeld in Oostenryk. Ons geniet vanmiddag hierdie mooi gebied.
Ons slaap die volgende twee nagte naby Seefeld in 'n vierster hotel. Ons Passiespele toergroep eet vanaand 'n heerlik driegang-maaltyd in die hotel saam.
Dag 6 – Vrydag 26 Junie 2020
Vandag is die groot dag! Dis ons beurt by die Passiespele! Ons ry vroeg reeds na Oberammergau. Ons het almal eers vrye tyd om al die uitstalware en die besondere, beskilderde huisies te besigtig. Ons neem ook ons intrek in ons hotel/gastehuis in die omgewing. Dan woon ons vanmiddag en vanaand die Passiespel by. Ons kry aandete in die pouse. Na die opvoering ry ons met ons eie bus na ons hotel.
Dag 7 - Saterdag 27 Junie 2020
Na 'n smaaklike ontbyt vertrek ons na Luzern in Switserland. Die groot Pilatusbergspits val mens eerste op, dan die pragtige Luzern Meer reg by die stad. Eers gaan ons as groep kyk na die aangrypende standbeeld van die gewonde leeu, en daarna stap ons almal saam met die toerleiers na die eeue-oue stadsmuur en rivierbrûe. Dan het almal vrye tyd om in die ou stad rond te loop en inkopies te doen.
Later vanmiddag sit ons ons reis voort. Nou ry ons in die rigting van die Franse grens, want ons slaap vanaand in Colmar, Frankryk. Hier eet ons almal 'n smaaklike aandete in die hotel.
Dag 8 – Sondag 28 Junie 2020
Vanoggend geniet ons die skilderagtige vakwerk-huisies in Colmar.
Teen 12:00 vat ons die lang pad Parys toe, waar ons die volgende twee nagte gaan slaap.
Dag 9 – Maandag 29 Junie 2020
Vandag bring ons in Parys deur. Eers geniet ons 'n uitgebreide besigtigingstoer onder leiding van 'n Engelssprekende gids. Dan besoek ons die Eifeltoring. Ons ry met die hysbak tot op die tweede vlak.
Dan het ons almal vrye tyd om die plekke te besoek waarin ons belangstel. Kies gerus uit kunsmuseums, katedrale, die pragtige operahuis en nog veel meer. Jy kan ook langs die Seine gaan piekniek hou. Maak gerus ook 'n draai by Montmatre, die interessante kunsbuurt met sy ryke geskiedenis. Om 17:00 ontmoet ons ons bus en ry terug na ons hotel toe.
Vir die lewenslustiges onder ons bied vanaand nog 'n geleentheid om met die moltrein in te ry na die stad toe…
Dag 10 – Dinsdag 30 Junie 2020
Ons spandeer vanoggend nog 'n rukkie in Parys voordat ons België toe vertrek. Ons ry dan na Brugge met sy middeleeuse karakter, kanale, spitsdakhuisies en selfs nog perdekarre op die Markplein! Soek in die winkels vir jou 'n stukkie van hulle beroemde kant, en moenie vergeet om van die onverbeterlike wafels en aarbeie op die markplein te eet nie! Na 'n heerlike tyd in Brugge, ry ons Brussel toe waar ons gaan oornag.
Dag 11 – Woensdag 1 Julie
Vanoggend besigtig ons die Groote Markt in Brussel. Later ry ons Nederland binne. Ons bring 'n heerlike tydjie in die klein ou dorpie, Naarden deur. Dan gaan ons in 'n pragtige hotel in die omgewing oornag.
Dag 12 – Donderdag 2 Julie 2020
Vanoggend ry ons Amsterdam toe. Eers gaan ons 'n gesellige kanaalvaart (tot in die hawe) onderneem. Daarna ontmoet ons ons gids wat ons op 'n baie interessante stadsbesigtigingstoer deur die stadkern neem. Dan het ons vrye tyd om 'n museum of wat te besoek. Vanaand gaan ons heerlik uitrus in dieselfde hotel as gisteraand.
Dag 13 – Vrydag 3 Julie 2020
Giethoorn, Enkhuizen, Volendam, Zaanse Schans
Ons geniet vanoggend 'n baie interessante tydjie in Giethoorn. Hierdie dorpie is hoofsaaklik 'n voetganger gebied. Die enigste toegang tot die dorp is deur middel van bote op een van die baie kanale!
Daarna ry ons spesiaal oor die Afsluitdijk na die hawedorpie Enkhuizen.
Die beroemde mooie ou hawedorpie, Volendam kom volgende aan die beurt op ons Passiespele toerprogram. Jy moet hier beslis ten minste één van die twee eet: zoute haring of gerookte paling! Dit hoort by so 'n besoek!
Later vanmiddag ry ons na die Nederlandse opelugmuseum, Zaanse Schans. Hier kan jy heerlike Nederlandse pannekoek eet. Klompe word hier ook voor jou oë gemaak!
So kom ons Passiespele toer dan tot 'n einde. Ons bus neem ons laatmiddag na Schiphol Lughawe. Hiervandaan vertrek ons vanaand terug na Johannesburg.
Dag 14 – Saterdag 4 Julie 2018
Ons het intussen van Emirates verneem dat die prys van die vliegkaartjies vir hierdie toer
ongelukkig met R2,000 pp verhoog is.
Ons Winskooptoerprys vir hierdie wonderlike toer
is dus nou R47,990* pp
*Lughawebelasting van R1,000 pp is nie by die toerprys ingesluit nie
LW. Slegs'n beperkte aantal enkelkamers is tydens hierdie toer met
ons eennag-verblyf in die Oberammergau-omgewing beskikbaar.
Kyk wat is ALLES in ons toerprys ingesluit:
*Jou kaartjie vir die Passiespel in die Passiespel-teater, 'n Passiespel Gedenkprogram, plaaslike belastings en 'n aandete.
*Een nagverblyf in 'n hotel/gastehuis in die Oberammergau-omgewing.
* 'n Ekonomiese klas retoervlugte met Emirates.
* Lughawebelasting (behalwe R1,000, en wat nog mag bykom as gevolg van wisselkoerswisseling – sedert die kwotasie tot met die uitreiking van die vliegkaartjie).
* Twee ervare Winskooptoerleiers vergesel die toer en neem met kundigheid en vriendelikheid die leiding. (Wees ook gerus: Daar is altyd 'n ekstra persoon wat in geval van nood kan agterbly en noodsaaklike hulp verleen)
* Bootvaarte na Venesië se Ou Stad en terug
* Die gebruik van ons hoë gehalte radio'tjies (audiophones) sodat almal die gidse ewe goed kan hoor.
Bespreek nou reeds jou plek. Betaal 'n deposito* van R5000 pp in ons bankrekening en stuur die bewys daarvan aan een van ons toerorganiseerders (met die volgende kode: JPS20 en jou naam).
Dan is jy verseker van 'n plek.
(verwysing: JPS20/Jou Voorletters en Van bv.
Nadat ons jou deposito ontvang het, sal ons jou op hoogte hou van hierdie 2020 toer.
LW: Ter wille van die hoë koste ten opsigte van die Oberammergau verblyf en opvoering, wat ten volle reeds
in Oktober 2019 betaal moet wees, is 'n tussenbetaling van R10,000 pp (wat uiteraard van die toerprys saldo afgetrek word)